
Narva Linnavolikogu 28.06.2007.a otsuse nr 274
„Raja tn 5 maaüksuse munitsipaalomandisse taotlemine“

 kehtetuks tunnistamine
1. Asjaolud ja menetluse käik 

Narva Linnavolikogu võttis 28.06.2007.a vastu otsuse nr 274, mille alusel taotleti linna munitsipaalomandisse Raja tn 5 maaüksuse. 

Riigi huvi väljaselgitamiseks ja eelnevalt kooskõlastuse saamiseks saatis Ida-Viru Maavalitsus maa munitsipaalomandisse taotlemise toimiku Keskkonnaministeeriumile. Keskkonnaministeerium tagastas munitsipaalomandisse taotlemise toimiku kooskõlastamata.  Keskkonnaministeerium tegi 03.01.2008 kirjaga nr 1-1-1/7667-2 ettepaneku määrata lasketiiru hoonele teenindusmaa ning ülejäänud ala vormistada riigi omandisse maareservina. Antud kirja alusel lükkas Ida-Viru Maavalitsus Raja tn 5 maaüksuse munitsipaliseerimise menetluse edasi.
Lähtudes ülaltoodust otsustati oodata Joaoru ja selle lähiala detailplaneeringu kehtestamisega, mis algatati 09.12.2004.a Linnavolikogu otsusega nr 156/46. 
21.06.2011.a Narva Linnavolikogu otsusega nr 110 on kehtestatud Joaoru ja selle lähiala detailplaneering. Detailplaneeringus on ettenähtud Raja tn 5 maaüksuse piiride muutmine, mille tõttu muutub ka Raja tn 5 maaüksuse pindala. 
Narva Linnavolikogu 28.06.2007.a otsuse nr 274 vastuvõtmise aluseks oli Narva Linnavolikogu 30.09.2004.a määrusega nr 44/40 kinnitatud linna arengukava aastateks 2004-2007, mis on praeguseks aegunud. 26.09.2007.a on Narva Linnavolikogu määrusega nr 36 kinnitatud uus arengukava aastateks 2008-2021.

Lähtudes ülaltoodust tuleb Narva Linnavolikogu 28.06.2007.a otsus nr 274 „Raja tn 5 maaüksuse munitsipaalomandisse taotlemine“ lugeda aegunuks ning tulenevalt sellest tunnistada see kehtetuks.

2. Õiguslikud alused 

2.1 Haldusmenetluse seaduse § 68 lõige 2 kohaselt haldusakti kehtetuks tunnistamise otsustab 
      haldusorgan, kelle pädevuses oleks haldusakti andmine kehtetuks tunnistamise ajal. 

2.2 Vastavalt Haldusmenetluse seaduse § 70 lõikele 1 haldusakt tunnistatakse kehtetuks iseseisva 
      haldusaktiga, mille suhtes kohaldatakse peale käesoleva jao sätete ka muid haldusakti kohta 
      kehtivaid nõudeid.

3. Otsus
Tunnistada kehtetuks Narva Linnavolikogu 28.06.2007.a otsus nr 274 „Raja tn 5 maaüksuse munitsipaalomandisse taotlemine“.
4.Rakendussätted
4.1 Otsus jõustub teatavakstegemisest.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates 
      jõustumisest.

